170 և 171-րդ դիրքերը հյուսիսային ուղղության ռազմավարական նշանակության դիրքերից են, քանի որ այստեղից վերահսկվում է ամբողջ Թալիշ գյուղը: 170 դիրքը գրավելիս հակառակորդի տասնյակ հատուկ նշանակության ջոկատայիններ էին սպանվել մեր փոքրաթիվ դիրքապահների կողմից: Թշնամին, դիրքը գրավելով, մեծ ուժեր էր կենտրոնացրել այդտեղ, անցել շրջանաձև պաշտպանության: Մեր հատուկջոկատայիններն այդ ուղղությամբ պետք է անեին անհնարինը. փոքրաթիվ ուժերով անհրաժեշտ էր ետ բերել թանկ արյան գնով երկու օր պահված դիրքը: